Rikunarita-ORG/Wikinium huggingface dataset:
# ஊடக ஓடை

**ஊடக ஓடை**  (streaming media) என்பது ஓர் ஓடை வழங்கியின் வினியோகத்தை தொடர்ந்து வாங்கி அதனை பயனருக்கு வழங்கிடும் பல்லூடகம் ஆகும். இதன்மூலம் முழுமையான கோப்பு வந்தடையும் முன்னரே பயனர் உலாவி அல்லது உட்செருகு (plug-in) தரவுகளை வெளிப்படுத்த இயலும். இங்கு எவ்வகையான ஊடகம் என்பதைவிட அது எவ்வாறு விநியோகிக்கப்படுகிறது என்பதைக் குறிக்கும். தொலைதொடர்பு சாதனங்கள் மூலம் பரப்பப்படும் ஊடகங்களுக்கே இது பொருந்தும். மற்ற வினியோக முறைகளில் சில தம் பண்பாகவே தொடர்ந்து வெளிப்படுத்தப்படுபவை (வானொலி, தொலைக்காட்சி) அல்லது தம் பண்பாக ஓடையாக்க முடியாதவை (நூல்கள், காணொளி அல்லது ஒலி நாடா/வட்டுகள்). இணையத் தொலைக்காட்சி ஓர் வழமையான ஊடக ஓடையாகும். ஒளிதம் அல்லது ஒலிபரப்பின்றியும் ஊடக ஓடை இருக்கலாம். நிகழ்நேர உரை, உடனடி தலைப்பிடுதல் மற்றும் பங்கு டிக்கர் என்பன உரை ஓடைக்கான காட்டுகளாகும்.

**நேரலை ஊடக ஓடை** என்பது நிகழ்நேரத்தில் இணையம் வழியே பரப்பப்படுவதாகும்; இதற்கு ஒளிபிடி கருவியும் எண்மிய ஓடையாக்க ஓர் குறிமாற்றியும் ஊடக பதிப்பாளியும் தரவுகளை பல்வேறு இடங்களில் பரப்பி வழங்கிட ஓர் தரவு வழங்கல் பிணையமும் தேவை.

## அடிக்குறிப்புகள்

## மேலும் அறிய

* J. Preston. "Occupy Video Showcases Live Streaming," New York Times, December 11, 2011

## வெளியிணைப்புகள்

* What is Streaming? A high-level view of streaming media technology, history... Streaming Media Magazine
# நிகழ்பட ஆட்டம்

நாம்கோ நிறுவனத்தின் தயாரிப்பில் வெளிவந்த பாக் மேன் நிகழ்பட விளையாட்டு மிகவும் புகழ்பெற்று கார்டூன் மற்றும் பாப் இசையாக வெளியிடப்பட்டது குறிப்பிடத்தக்கது. இநிகழ்பட விளையாட்டு உலகிலேயே அதிக அளவில் மறுதாயிரிப்பு செய்யப்பட்ட விளையாட்டுகளுல் ஒன்றாகும்.
**நிகழ்பட ஆட்டம்** அல்லது **நிகழ்பட விளையாட்டு** என்பது கணினி மூலமும் பல நிகழ்பட விளையாட்டுகளிற்காக அமைக்கப்பெற்ற நிகழ்பட ஆட்ட இயந்திரங்கள் ஊடாகவும் விளையாடக் கூடிய விளையாட்டாகும். பெரும்பாலான நிகழ்பட விளையாட்டுகள் கணினியின் உதவியுடன் தயாரிக்கப்படுகின்றன.

## வரலாறு

உலகின் முதன்முதலான நிகழ்பட விளையாட்டுகள் 1950 மற்றும் 60 களில் **ஆஸிலோஸ்கோப்ஸ்** என்னும் இயந்திரத்தில் இயக்கம் பெற்றது.

## தீமைகள்

*நிகழ்பட ஆட்டம்* அதிகமாவதால் குழந்தைகளில் கண் பாதிப்பாவதோடு கல்வித்தரமும் குறைந்து போகிறது. தொடர்ந்து 22 நாட்கள் விளையாடிய ரஷ்யாவைச் செர்ந்த 17 வயது சிறுவன் உயிரிழந்தான்.

## இவற்றையும் பார்க்கவும்

* எக்ஸ் பாக்ஸ்
* எக்ஸ் பாக்ஸ் 360
* பிளேஸ்டேசன்
* பிளேஸ்டேசன் 2
* அசாசின்சு கிறீடு

## மேற்கோள்கள்
# தொகுசுற்று

ஒரு **தொகுப்புச் சுற்று** Integrated Circuit - IC அல்லது **ஒருங்கிணை சுற்று** அல்லது **ஒற்றைக்கல் ஒருங்கிணப்புச் சுற்று**(**Monolithic Integrated Circuit**) என்பது மண்ணியம் போன்ற குறைக்கடத்திப் பொருளாலான ஒரு சிறிய தகடில் அமைக்கப்பட்ட பல செயல்திறனுள்ள மற்றும் செயல்திறனற்ற உறுப்புகளும் அவற்றின் இணைப்புச் சுற்றுகளும் சேர்ந்த கூட்டமைப்பு ஆகும்.
இது நுண் சில்லு(**microchip** அல்லது **IC**) என்றும் அழைக்கப்படுகிறது.
இவற்றைச் சார்பிலி உறுப்புளால் அமைக்கப்படும் பிரிநிலைச் சுற்றுகளைக் காட்டிலும் சிறியதாகத் தயாரிக்கலாம்.

கிட்டத்தட்ட அனைத்து மின்னணுக் கருவிகளிலும் ஒருங்கிணைச் சுற்றுகள் தற்போது பயன்படுத்தப்படுகின்றன. இவை மின்னணுவியலில் ஒரு புதிய புரட்சியை உருவாக்கிவிட்டிருக்கின்றன.
நவீன சமூகத்தின் அமைப்பில் பிரிக்கவியலாத உறுப்புளாகத் தற்போது விளங்கும் கணினிகள், செல்லிடத்துப் பேசிகள், மற்றும் பிற இலக்கமுறை வீட்டு உபகரணங்கள் போன்றவற்றைச் சாத்தியப்படுத்தியது தொகுப்புச் சுற்றுகளின் மிகக் குறைந்த உற்பத்திச் செலவே ஆகும்.

## நற்பயன்கள்

1. மீச்சிறு உருவமைப்பு
2. குறைந்த அளவான திறனை மட்டுமே நுகருதல்
3. நம்பகத்தன்மை
4. மிகமிகச் சிறிய எடை
5. மலிவான விலை
6. எளிதில் மாற்றும் வசதி (replacement)

## பிரிவுகள்

தொகுப்புச்சுற்றுகள் அவை செயல்படும் விதத்தைப் பொருத்து இரு வகைப்படுத்தப்பட்டுள்ளன. அவை:

* **இலக்கத் தொகுப்புச் சுற்று (Digital IC)**

இவை இலக்க சைகைகளைச் செயல்படுத்தும் தொகுப்புச்சுற்றுகள்
* **நேர்போக்குத் தொகுப்புச் சுற்று (Linear IC)**

இவை தொடர் மின் சைகைகளைச் செயல்படுத்தும் தொகுப்புச்சுற்றுகள்
இதைப்போலவே தொகுப்புச்சுற்றுகள் அவை தயாரிக்கப்படும் விதத்தைப் பொருத்தும் இரு வகைப்படுத்தப்பட்டுள்ளன. அவை:

* **ஒற்றைப்படிகத் தொகுப்புச் சுற்று (monolithic IC)**

ஒற்றைப்படிகத் தொகுப்புச் சுற்றில் செயல்திறன் மிகுந்த கருவிகள், செயல்திறனற்ற உறுப்புகள் மற்றும் அவற்றிற்கிடையே உள்ள உறுப்புகள் யாவும் ஒற்றைச் சிலிக்கன் படிவத்தின் மேல் அமைக்கப்பட்டுள்ளன. ஒரே மாதிரியான மின்னோட்டங்கள் அதிக அளவில் வரும்போது , இந்த ஒற்றைப்படிகத் தொகுப்புச் சுற்றுகள் பயன்படுகின்றன. இதனால் செலவு குறைவதுடன், நம்பகத்தன்மை மிக்கதாகவும் அமைகிறது.
* **இனக்கலப்புத் அடித்தளத்தில் சுற்று (Hybrid IC)**

இனக்கலப்புத் ic பீங்கான் அடித்தளத்தில் தனித்தனியான உறுப்புகள் வைக்கப்பட்டு அவற்றிற்கிடையேயான இணைப்புகள் உலோக இணைப்புகளாகவோ அல்லது கம்பிகளாகவோ இணைக்கப்பட்டிருக்கும்.
## மேற்கோள்கள்
# 32 இருமம்

**32-இருமம்** என்பது கணினி கட்டுமானத்தில், 32 இலக்க இருமங்களை அடிப்படையாகக் கொண்டு நினைவகங்களையும், தரவுகளையும் கொண்டுள்ள நுண்செயலிகளையும், நுண்கணினியும் இவ்வகையான கட்டுமானத்தில் இயங்கி வருகின்றவை 32-இருமம் கணினி எனவும் அதற்கு பயன்படுத்தப்படும் மென்பொருட்களும் இதனை அடிப்படையாகக் கொண்டு செயல்படும் மென்பொருட்களை, 32 - இரும மென்பொருள் (ஆங்கிலத்தில் 32 - bit application) என அழைப்பார்கள்.

இந்த 32-இருமத்தினாலான இன்டிசரினுடைய மதிப்பு, 0 முதல் 4 294 967 295 வரை இருக்கும். இவ்வாறு, ஒரு 32-இரும நினைவக முகவரி நுண்சயலியானது நேரடியாக 4 ஜிகாபைட் வரை நினைவகத்தில் இயக்க முடியும்.

## கட்டுமானம்

நினைவகம், பிற எண்ணிமசுசுற்று பலகைகள், கணினி மின்/மின்னணு வடங்கள் என முக்கியமானவை அனைத்தும், 32-இரும கணியக் கட்டகத்தின், முதல் பத்தாண்டுகள் (the 1960s to the 1980s) விலை மிக்கதாக இருந்தன. Older
32-இரும முறை பயன்படுத்தப்பட்ட கட்டுமானங்களில் ஐ.பி.எம் நிறுவனத்தின் ஐபிஎம் சிஸ்டம்/360 வகை மிகவும் முன்னோடியானது, அதன்பிறகு டி.இ.சி. நிறுவனத்தின் வேக்ஸ் (VAX), மோட்டோரோலா நிறுவனத்தின் மோட்டோரோலா 68கெ, ஏ.ஆர். எம் கட்டுமானம், இன்டெல் நிறுவனத்தின் ஐஏ-32, மற்றும் ஸ்பார்க் (SPARC)32- இரும பதிப்பு, மிப்ஸ் கட்டுமானம் (MIPS architecture), பவர்பிசி (PowerPC), மற்றும் பிஏ-ரிஸ்க் (PA-RISC) கட்டுமானம் உள்ளிட்டவை 32 - இருமத்தை அடிப்படையாகக் கொண்டு வடிவமைக்கப்பட்டன.

## படிமங்கள்

எண்முறை படிமங்களில், 32-இருமம் என்பது 24-இருமம் வண்ணத்தின் ஆழத்தினையும், 8-இருமம் ஆல்பா கலவையையும் குறிக்கிறது.

## 32- இரும கோப்பு வடிவம்

32-இரும கோப்பு வடிவமானது, 32- இருமத்தை(அல்லது 4 பைட்டுகளை) அடிப்படையாகக் கொண்ட ஒரு இரும கோப்பு வடிவமாகும். எ.கா. மேம்படுத்தப்பட்ட மீக்கோப்பு வடிவம் (வின்டோசு மீக்கோப்பு வடிவம்).

## மேற்கோள்கள்

## இவற்றையும் பார்க்கவும்

* 16 இருமம்
* 16 இரும மென்பொருள்
* 32 இரும மென்பொருள்
* 64 இருமம்

## குறிப்புகளும் மேற்கோள்களும்

* Gwennap, Linley (16 February 1995). "Intel’s P6 Uses Decoupled Superscalar Design".

## வெளி இணைப்புகள்

* HOW Stuff Works "How Bits and Bytes work"
* Ken Colburn on LockerGnome.com: *32-Bit Vs. 64-Bit Windows* பரணிடப்பட்டது 2016-03-30 at the வந்தவழி இயந்திரம்
# விண்டோசு 3.1எக்சு

விண்டோசு 3.1x| விருத்தியாளர் | மைக்ரோசாப்ட் |
| ஓ.எஸ். குடும்பம் | மைக்ரோசாப்ட் விண்டோஸ் |
| மூலநிரல் | மூடிய மூலம் |
| உற்பத்தி வெளியீடு | 18 மார்ச் 1992 |
| மென்பொருள் வெளியீட்டு வட்டம் | 3.2 / 1994 |
| கருனி வகை | See article |
| அனுமதி | மைக்ரோசாப்ட் பயனர் உரிம ஒப்பந்தம் |
| ஆதரவு நிலைப்பாடு |
| 31 டிசம்பர் 2001 உடன் ஆதரவு விலக்கப்பட்டுள்ளது |

**விண்டோசு 3.1x** ஓர் குறிப்பிடத்தக்க விண்டோஸ் பதிப்பாகும். விண்டோசு 3.0 ஐப் பின்பற்றிப் பல்வேறு பதிப்புக்கள் 1992 இற்கும் 1994 இற்கும் இடையிலான காலப்பகுதியில் வெளிவந்தது.

## விண்டோஸ் 3.1 அடிப்படைப் பதிப்பு

விண்டோஸ் 3.1 (ஆரம்பத்தில் ஜனுஸ் என்றவாறு பெயரிடபப்ட்ட்ருந்தது, 2 பீட்டாப் பதிப்புக்கள் வெளிவந்திருந்தது) ஏப்ரல் 1992 இல் வெளிவந்தது. இதில் முதன் முறையாக கணினி அச்சிடும் முறைகளை மேம்படுத்தும் வண்ணம் True Type எழுத்துருக்களை உள்ளட்டக்கியிருந்தது. விண்டோஸ் 3.1 ஆனது விண்டோஸ் 3.0 பதிப்புடன் பின்நோக்கிய ஒத்திசைவினைக் கொண்டுருந்தது.

**மைக்ரோசோஃப்ட் விண்டோஸின் வரலாறு**| **எம்எஸ்-டொஸ்–சார்ந்தது**: 1.0 | 2.0 | 3.0 | 3.1x | 95 | 98 | மீ |
| **என்டி-சார்ந்தது**: என்டி 3.1 | என்டி 3.5 | என்டி 3.51 | என்டி 4.0 | 2000 | எக்ஸ்பி | சேவர் 2003 | விஸ்ஃடா | ஹோம் சேவர் |
| **சிஈ-சார்ந்தது**: சிஈ 3.0 | செல்லிடம் | சிஈ 5.0 |
| **வரவிருப்பவை**: 2008 மற்றும் 7 |
| **வெளியிடப்படாதவை**: நெப்ட்யூன் | ஒடிஸ்ஸி | நேஷ்வில் | கய்ரோ |
# மைக்ரோசாப்ட் டீம்ஸ்

மைக்ரோசாப்ட் டீம்ஸ்|  |
| உருவாக்குனர் | மைக்ரோசாப்ட் |
| தொடக்க வெளியீடு | மார்ச்சு 14, 2017 (2017-03-14) |
| மொழி | TypeScript, Angular, React 1.0: எலக்ட்ரான், Microsoft Edge WebView2 |
| இயக்கு முறைமை | மைக்ரோசாப்ட் விண்டோசு, மேக் ஓஎஸ், ஐஓஎஸ், ஆண்ட்ராய்டு இயங்குதளம், உலகளாவிய வலை |
| கிடைக்கும் மொழி | ஆங்கிலம், அரபு, வங்கமொழி, பல்கேரியன், கட்டலான், குரோசியா, செக், டேனிஷ், இடச்சு, எசுதோனியன், பிலிப்பீன்சு, ஃபின்னிஷ், பிரஞ்சு, செருமன், கிரேக்கம், குசராத்தி, ஹீப்ரு, இந்தி, அங்கேரி, ஐஸ்லாண்டிக், இந்தோனேசியா, இத்தாலி, சப்பான், கன்னடம், கொரியா, லாட்வியன், லிதுவேனியன், மலையாளம், மராத்தி, நார்வேஜியன், போர்ச்சுகீசு, நார்வே, போக்மியன் உருசியா, செர்பியன், எளிமைப்படுத்தப்பட்ட சீனம், சுலோவாக், சுலோவேனியன், இசுபானிய மொழி, சுவீடன், தமிழ், தெலுங்கு, தாய்லாந்து, பாரம்பரிய சீனா, துருக்கி, உக்ரைன், வியட்நாம். |
| மென்பொருள் வகைமை | சேர்ந்தியங்கல் மென்பொருள் |
| உரிமம் | தனியுடைமை மென்பொருள் வணிகமென்பொருள், மேகக் கணிமை மென்பொருள் |
| இணையத்தளம் | teams.microsoft.com |

**மைக்ரோசாப்ட் டீம்ஸ்** (Microsoft Teams) என்பது மைக்ரோசாஃப்ட் நிறுவனம் உருவாக்கிய ஒரு காணொளிக் கருத்தரங்கு, இணையவழி உரையாடல், மற்றும் கூட்டுழைப்பு அலுவலக மென்பொருளாகும். இது பெரும்பாலும் நிறுவனங்கள், பள்ளிகள், அலுவலகங்கள் மற்றும் குழுவாக வேலை செய்யும் இடங்களில் அதிகம் பயன்படுத்தப்படுகிறது. இதன்மூலம் ஒரே இடத்தில் உரையாடல், காணொலி அழைப்பு, கோப்புகளை பகிர்ந்துகொள்வது, பணிகளை திட்டமிடுவது போன்றவற்றை செய்யலாம்.

## அம்சங்கள்

* **உரையாடல்**: ஒருவர் மற்றொருவருடன் தனிப்பட்ட முறையிலும் அல்லது குழுவாகவும் உரையாடலாம். செய்தி, படங்கள், குறியீட்டுச் சின்னங்கள் அனுப்பலாம்.

* **காணொலி மற்றும் குரல் அழைப்புகள்**: குழுவினருடன் காணொலி மற்றும் குரல் மூலம் நேரடியாக பேசலாம். தேவையானபோது திரையைக் காட்டி விளக்கலாம்.

* **கோப்புகளை பகிர்தல்**: ஆவணங்கள், படங்கள், வீடியோக்கள் போன்ற கோப்புகளை எளிதாக பகிரலாம். பகிரப்பட்ட கோப்புகளை எல்லோரும் ஒரே நேரத்தில் திறந்து திருத்தலாம்.

* **அணிகள் மற்றும் பிரிவுகள்**: ஒவ்வொரு திட்டத்திற்கும் தனித்தனி அணி உருவாக்கலாம். ஒவ்வொரு அணிக்குள்ளும் பல பிரிவுகளை உருவாக்கி தலைப்புக்கு ஏற்ப உரையாடலாம்.

* **ஒன்றிணைந்து வேலை செய்வது**: மைக்ரோசாஃப்ட் வார்ட், எக்ஸெல், பவர்பாயிண்ட் போன்ற ஆவணங்களை ஒரே நேரத்தில் பலர் இணைந்து திருத்தலாம். கூட்டத்தின் போது குறிப்புகளை எழுதிக் கொள்ளலாம்.

## மேற்கோள்கள்